Babelscape/SREDFM huggingface dataset:
Τσερόκι

thumb|Μετακινήσεις ιθαγενών φυλών τον 19ο αιώνα (Τσερόκι με κίτρινο).
Οι Τσερόκι (Cherokee) είναι φυλή ιθαγενών της Αμερικής, που είναι εγκατεστημένοι στις νοτιοανατολικές Ηνωμένες Πολιτείες της Αμερικής.

Από τον 19ο αιώνα, λόγω της επαφής τους με τους λευκούς αποίκους από την Ευρώπη, ενσωμάτωσαν πολλά πολιτισμικά και τεχνολογικά στοιχεία από αυτούς στην καθημερινότητά τους. Σύμφωνα με την επίσημη απογραφή των ΗΠΑ το 2000 αριθμούσαν 300.000 άτομα.

Μιλούν τη γλώσσα Iroquoian. Τον 19ο αιώνα, ιστορικοί και εθνογράφοι κατέγραψαν την λεκτική παράδοση της φυλής που μιλούσε για την προέλευση τους από την περιοχή των Μεγάλων Λιμνών, όπου υπήρχαν και άλλοι που μιλούσαν τη γλώσσα Iroquoian.
Από τον 19ο αιώνα,οι Ευρωπαίοι άποικοι των Ηνωμένων Πολιτειών αποκαλούσαν τους Τσερόκοι μία από τις "Πέντε Πολιτισμένες Φυλές" διότι είχαν υιοθετήσει πολλά πολιτισμικά και τεχνολογικά στοιχεία από τούς Ευρωπαίους - Αμερικανούς αποίκους. Οι Τσερόκοι ήταν μια από τις πρώτες, αν όχι η πρώτη, εθνική ομάδα πού απέκτησαν τον τίτλο του Αμερικανού πολίτη. Το άρθρο 8 της συνθήκης του 1817 ι ανέφερε οτι οι Τσερόκοι μπορούν, αν επιθυμούν, να γίνουν Αμερικανοί πολίτες. Σύμφωνα με την καταμέτρηση πληθυσμού των Η.Π.Α. του 2010 το έθνος των Τσερόκοι αριθμεί πάνω από 314.000 άτομα, η μεγαλύτερη από τις 566 ομοσπονδιακά αναγνωρισμένες φυλές Αμερικανών ιθαγενών των Ηνωμένων Πολιτειών. Επιπροσθέτως, πολλές πληθυσμιακές ομάδες που υποστηρίζουν οτι έχουν καταγωγή από τους Τσερόκι, μερικές από αυτές έχουν αναγνωριστεί και σαν αυτόνομες πολιτείες, έχουν μέλη πού είναι ανάμεσα σε αυτούς τους 819.000(και περισσότερων) ανθρώπων που υποστηρίζουν οτι είναι απόγονοι των Τσερόκι κατά την απογραφή πληθυσμού των Η.Π.Α.

Από τις τρεις ομοσπονδιακά αναγνωρισμένες φυλές Τσερόκι, το έθνος των Τσερόκι και το UKB( United Keetoowah Band of Cherokee Indians)έχουν αρχηγεία στο Tahlequah της Οκλαχόμα. Οι κάτοικοι του UKB είναι κυρίως απόγονοι των "παλαιών αποίκων" Τσερόκι οι οποίοι μετανάστευσαν από το Arkansas και την Oklahoma περί το 1817. Συσχετίζονται με τους Τσερόκι που είχαν βίαια επανεγκατασταθεί εκεί το την δεκαετία του 1830 κατά το "Indian removal act". Η ανατολική ομάδα των Τσερόκι στο Qualla Boundary της Δυτικής Βόρειας Carolina, και είναι απόγονοι αυτών που αντιστάθηκαν ή απέφυγαν την επανεγκατάσταση . Επιπλέον, υπάρχουν πολλές ομάδες με καταγωγή από τους Τσερόκι κατά μήκος των Η.Π.Α., όπως κάποιες δορυφορικές κοινότητες που χρηματοδοτούνται από το κράτος των Τσερόκι.
Scintillatrix

Η Scintillatrix είναι γένος εντόμων της τάξης των κολεοπτέρων και της οικογένειας των "Buprestidae".
Μερικοί ταξονομίστες θεωρούν την "Scintillatrix" υπογένος και το ενώνουν με το "Palmar" στο γένος "Ovalisia" ή "Lamprodila".

Η ακριβής ταξινομική Θέση της "Scintillatrix " είναι ακόμα υπό συζήτηση. Μερικοί ειδικοί την θεωρούν υπογένος του γένους "Ovalisia", άλλοι εντομολόγοι την προσδιορίζουν ως γνήσιο γένος.
Το όνομα είναι σχετικά καινούργιο (Obenberger 1956) και σημαίνει «σπινθήρας» με αφορμή τα λαμπερά χρώματα του εντόμου (λατ. scintilla = σπινθήρας). Προηγουμένως ή "Scintillatrix" ονομαζόταν "Lampra" (λαμπρά).

Το γένος "Scintillatrix" περιλαμβάνει στην Ευρώπη έξι είδη. Παγκοσμίως αναφέρονται μόνο άλλα πέντε είδη, όλα από την Ασία. Και τα έξι ευρωπαϊκά είδη τα συναντούμε και στην Ελλάδα.
Καφέ Γκρέκο

thumb|To "Καφέ Γκρέκο" στη Ρώμη

Το Καφέ Γκρέκο (Caffe Greco) είναι το πιο ιστορικό "καφέ" της ιταλικής πρωτεύουσας και βρίσκεται σ' έναν από τους πιο πολυσύχναστους δρόμους της Ρώμης, στη Βία Κοντόττι (Via Condotti) αριθ. 86, κοντά στην Πιάτσα ντι Σπάνια. Ιδρύθηκε το 1760 από τον Έλληνα Νικόλα ντέλλα Μανταλένα (Nicola della Maddalena), από τον οποίο πήρε και το όνομά του.
Γιώργος Καραμίχαλος

Ο Γιώργος Καραμίχαλος (γεν. 1960) είναι Έλληνας παλαίμαχος ποδοσφαιριστής και νυν προπονητής ποδοσφαίρου. Αγωνίστηκε ως αριστερός επιθετικός σε ομάδες της Α΄, Β΄ και Γ΄ Εθνικής κατά τη δεκαετία του ’80 και στις αρχές της δεκαετίας του ’90. Υπήρξε διεθνής με την Εθνική Ελπίδων και με την ολυμπιακή ομάδα. Ως προπονητής εργάστηκε σε μικρές ομάδες της Μαγνησίας. Το 2009-10 ήταν γενικός αρχηγός στον Ολυμπιακό Βόλου και το 2010-11 προπονεί το Ρήγα Φεραίο Βελεστίνου.
Γλίτσας Λέρας

Ο Γλίτσας Λέρας (αγγλ.: Soapy Slick) είναι χαρακτήρας των κόμικς της Ντίσνεϋ. Είναι ένας μεγάλος τοκογλύφος, καθώς και ένας αδίστακτος και επικίνδυνος απατεώνας. Είναι επίσης ένας από τους πιο μεγάλους εχθρούς του Σκρουτζ Μακ Ντακ. Έκανε την πρώτη του εμφάνιση το 1965 στην ιστορία "Βόρεια του Γιούκον" δια χειρός Κάρλ Μπάρκς. Η ιστορία πρωτοδημοσιεύτηκε τον Σεπτέμβριο του 1965 στο περιοδικό "Uncle Scrooge #59". Η ελληνική έκδοση της ιστορίας δημοσιεύτηκε τον Ιανουάριο του 1991 στο περιοδικό ΚΟΜΙΞ #31. Ο Σκρούτζ τον πρωτογνώρισε το 1896, όταν είχε δανειστεί χρήματα από τον Γλίτσα Λέρα για την αρχή του ως χρυσοθήρας στον Πυρετό του χρυσού στο Κλοντάικ και του τα επέστρεψε το 1898. Ο Μπαρκς εμπνεύστηκε τον Γλίτσα Λέρα από ένα υπαρκτό πρόσωπο που ονομαζόταν Τζέφερσον Σόπυ Σμιθ, ο οποίος δεν ήταν ένας κοινός πιστολέρο αλλά ένας αδίστακτος απατεώνας που λυμαινόταν τις χρυσοφόρες περιοχές του Γιούκον και της Αλάσκας.
Τσαταλχογιούκ

180px|right|thumb|Αγαλματίδιο θεότητας από το Τσαταλχογιούκ.
Το Τσαταλχογιούκ ("Çatalhöyük") είναι ένας από τους αρχαιότερους και σημαντικότερους νεολιθικούς οικισμούς της Μικράς Ασίας και περιλαμβάνεται στα Μνημεία Παγκόσμιας Κληρονομιάς της UNESCO. O οικισμός βρίσκεται στην νότια Τουρκία κοντά στην πόλη Ικόνιο. Είχε αναπτυχθεί μεταξύ του 7500 π.Χ. και του 5700 π.Χ., δηλαδή κατά την διάρκεια της νεολιθικής περιόδου αλλά και της χαλκολιθικής περιόδου. Βρισκόταν σε μικρό ύψωμα πάνω από την μεγάλη πεδιάδα του Ικονίου. Η κοινωνία του οικισμού ήταν κυρίως αγροτική.

Τα πρώτα ίχνη του οικισμού ανακαλύφθηκαν τα τέλη της δεκαετίας του 1950. Συστηματικές ανασκαφές έγιναν από το 1961 μέχρι το 1965 από τον Τζέημς Μέλααρτ ("James Mellaart"). Ο οικισμός σε σύντομο χρόνο έγινε γνωστός παγκόσμια λόγω του μεγάλου μεγέθους και της εκτεταμένης έκτασης που κάλυπτε, αλλά και λόγω του εντυπωσιακού - για την εποχή του- τείχους που τον περιέβαλλε. Άλλα ευρήματα που αύξησαν τη σημασία του είναι ανεύρεση πολλών αντικειμένων της καθημερινής ζωής, ενός ιερού σε καλή κατάσταση, τμημάτων τοιχογραφιών, αλλά και η διαπίστωση ότι πρόκειται για τον αρχαιότερο αγροτικό οικισμό που βρέθηκε στη Μ.Ασία.
Γιάννης Παθιακάκης

Ο Γιάννης Παθιακάκης (21 Νοεμβρίου 1953 - 8 Φεβρουαρίου 2002) ήταν Έλληνας ποδοσφαιριστής και προπονητής ποδοσφαίρου. Αγωνίστηκε ως μεσοεπιθετικός σε διάφορες ομάδες της Α΄ Εθνικής τις δεκαετίες του ’70 και του ’80. Υπήρξε διεθνής με την Εθνική Ελπίδων. Ως προπονητής εργάστηκε σε πολλές ομάδες και όταν πέθανε δόθηκε το όνομά του στο γήπεδο του Ακράτητου Άνω Λιοσίων, του οποίου ήταν προπονητής.
Οι Δώδεκα Πίθηκοι

Οι Δώδεκα Πίθηκοι (πρωτότυπος τίτλος: Twelve Monkeys) είναι αμερικανική ταινία επιστημονικής φαντασίας του 1995, σε σκηνοθεσία Τέρι Γκίλιαμ. Η ταινία "Δώδεκα Πίθηκοι" είναι εμπνευσμένη από μια ασπρόμαυρη γαλλική ταινία μικρού μήκους, το έργο "La Jetée" ("Η προκυμαία"), που είχε γράψει και γυρίσει ο Κρις Μαρκέ (1962). Στην αμερικανική ταινία πρωταγωνιστούν ο Μπρους Γουίλις με την Μαντλίν Στόου, ενώ βασικούς ρόλους ερμηνεύουν επίσης οι Μπραντ Πιτ και Κρίστοφερ Πλάμερ. Η ταινία παρακολουθεί τις προσπάθειες που γίνονται το 2035 να βρεθεί αντίδοτο για έναν ιό που διεσπάρη επίτηδες το 1996 και ο οποίος μεταλλάχτηκε και σχεδόν αφάνισε την ανθρωπότητα.
Νοσοκομείο Ειδικών Παθήσεων Θεσσαλονίκης

Το Νοσοκομείο Ειδικών Παθήσεων Θεσσαλονίκης (Λοιμωδών) αποτελούσε ένα νοσοκομείο της Θεσσαλονίκης και ήταν ενταγμένο στο Εθνικό Σύστημα Υγείας. Το 2013 σταμάτησε τη λειτουργία του με απόφαση του τότε υπουργού Άδωνι Γεωργιάδη. Είχε 100 κλίνες και 200 εργαζόμενους. 

Τα κτίσματα του Νοσοκομείου έχουν έκταση 2.500 περίπου τ.μ. ενώ το οικόπεδο φθάνει τα 14.000 τ.μ. Το κεντρικό κτίριο είναι διώροφο και έχει δύο πλάγιες πτέρυγες όπου στεγάζονταν η Παθολογική και η Παιδιατρική κλινική με πενήντα κλίνες κάθε μια. Πίσω από το κεντρικό κτίριο υπάρχει άλλο διώροφο κτίσμα όπου μεταξύ άλλων στεγάζεται και το μικροβιολογικό εργαστήριο από το 1945. Υπήρχε επίσης πτέρυγα για τη νοσηλεία φυματικών ασθενών και από το 1962 λειτουργούσε και αντιλυσσικός σταθμός.

Το 2011 αποφασίστηκε η διασύνδεση του Νοσοκομείου με το Πανεπιστημιακό Γενικό Νοσοκομείου Θεσσαλονίκης "ΑΧΕΠΑ" και η λειτουργία του υπό τη Διοίκηση ενιαίου Συλλογικού Οργάνου Διοίκησης. Το 2013 σταμάτησε τη λειτουργία του και οι κλινικές του μεταφέρθηκαν στα νοσοκομεία «Ιπποκράτειο» και «Γεώργιος Παπανικολάου».
Νικόλαος Κασομούλης

Ο Νικόλαος Κασομούλης (1795-1872) ήταν από τους σημαντικότερους αγωνιστές, καθώς και ιστορικός της Ελληνικής Επανάστασης του 1821.
Τσουνγκ Ουν-τσαν

Ο Τσουνγκ Ουν-τσαν (Chung Un-chan', γεννήθηκε στις 29 Φεβρουαρίου του 1946 στο Γκονγκτζού του Τσουνγκτσεονγκναμ-ντό [Chungcheongnam-do], της Νότιας Κορέας), είναι Νοτιοκορεάτης πολιτικός. Διετέλεσε πρωθυπουργός από το Σεπτέμβριο του 2009 ως τις 11 Αυγούστου 2010. Υπήρξε καθηγητής στο Εθνικό Πανεπιστήμιο της Σεούλ από το 1978 ως το 2009 και υπηρέτησε ως πρόεδρός του από το 2002 ως τον Ιούλιο του 2006. Είναι φανατικός οπαδός του μπέιζμπολ.
Lancia Thesis

Το Lancia Thesis ήταν ένα μεσαίο πολυτελές σεντάν αυτοκίνητο της κατηγορίας Ε που κατασκευάστηκε από την ιταλική αυτοκινητοβιομηχανία Lancia, από τον Μάρτιο του 2002 έως τις 15 Ιουνίου 2009. Αντικατέστησε το Lancia Kappa στον ρόλο του ακριβότερου μοντέλου της εταιρείας και πήρε το όνομά του από την ελληνική λέξη «θέσις». Ο διάδοχος του Thesis, το Lancia Thema, κατασκευάστηκε από τον Σεπτέμβριο του 2011 έως τον Οκτώβριο του 2014, είχε κοινή πλατφόρμα με το Chrysler 300 δεύτερης γενιάς και αναβίωσε το όνομα της παλαιότερης ναυαρχίδας Lancia Thema του 1984 - 1994.
Φίλιππος του Λουξεμβούργου

Ο Φίλιππος του Λουξεμβούργου (1445 - 2 Ιουνίου 1519) ήταν Γάλλος καρδινάλιος.

Ήταν επίσκοπος της Λε Μαν το 1476. Ήταν επίσκοπος της Τερουάν από το 1496 έως το 1513, και επίσκοπος του Σαιντ Πον το 1509, όταν ο ανιψιός του πέθανε, και μέχρι το 1512, όταν παραιτήθηκε για χάρη του Φρανσουά Γκιγιώμ ντα Καστυελνώ ντε Κλερμόν-Λοντέβ. Ήταν ηγούμενος στο αββαείο της Ζουμιέζ το 1510.

Ήταν ένας δικαστής το 1498 στη δίκη του διαζυγίου του Λουδοβίκου ΙΒ΄της Γαλλίας και της Ιωάννας του Βαλουά. Ήταν παπικός λεγάτος στη Γαλλία το 1516.
Δευκαλίων

Στην ελληνική μυθολογία, Δευκαλίων είναι ο σύζυγος της Πύρρας, κόρης του Επιμηθέα και της Πανδώρας: ήταν οι μόνοι άνθρωποι που επέζησαν από τον Κατακλυσμό και αναδημιούργησαν την ανθρωπότητα. Ήταν γιος του Προμηθέα και της Ωκεανίδας Κλυμένης, κόρη του Τιτάνα Ωκεανού και της Τιτανίδας Τηθύος κατά τον Διονύσιο της Αλικαρνασσού.

Κατά τον Αυγουστίνο Ιππώνος, ο Δευκαλίων και ο Προμηθέας ήταν σύγχρονοι του Μωυσή.
Ναύαρχος

Ο Ναύαρχος (Νχος) είναι ο ανώτατος στρατιωτικός βαθμός (OF-9) που συναντάται στο Ελληνικό Πολεμικό Ναυτικό. Είναι επιφορτισμένος με την ηγεσία ολόκληρου του Στόλου της χώρας και λαμβάνει σειρά αποφάσεων που μπορεί να έχει μικρό ή και μεγάλο αντίκτυπο στο Πολεμικό Ναυτικό. Οι αντίστοιχοι ανώτατοι βαθμοί στο Στρατό Ξηράς είναι ο Στρατηγός και στην Πολεμική Αεροπορία ο Πτέραρχος. 

Ο Ναύαρχος όπως και ο Στρατηγός και ο Πτέραρχος όμως δεν είναι μόνο βαθμός αλλά και τίτλος. Αυτό ισχύει σε όλες τις Χώρες και γι’ αυτό Ναύαρχος προσαγορεύεται κάθε Υποναύαρχος και Αντιναύαρχος όταν δεν είναι Αρχηγός ή Υπαρχηγός.
Ptosima

Η Ptosima είναι γένος εντόμων της τάξης των κολεοπτέρων και της οικογένειας των "Buprestidae". Το γένος "Ptosima" περιλαμβάνει στην Ευρώπη μόνο ένα είδος με δυο υποείδη. Παγκοσμίως περιγράφηκαν άλλα έξι είδη από την Παλαιαρκτική και την Νεαρκτική.

Ο χώρος διαμονής του ευρωπαϊκού υποείδους "P. undecimmaculata undecimmaculata" επεκτείνεται γύρω από ολόκληρη τη Μεσόγειο και φτάνει μέχρι την Κασπία.. Στην Κρήτη η "P. undecimmaculata undecimmaculata" (Herbst 1784) αντικαθίσταται από το υποείδος "P. undecimmaculata metallescens" Bílý 1982.

Το όνομα "P. undecimmaculata" υποδηλώνει ότι το είδος έχει ένδεκα κηλίδες (λατ. undecimο = ένδεκα, λατ. maculatus = κηλιδωτός). Κατά κανόνα ο αριθμός των κηλίδων είναι διαφορετικός από ένδεκα. Για αυτό το λόγο το όνομα μεταβλήθηκε σε "P. flavoguttata" (λατ. flavo = κίτρινο, λατ. guttata = με κηλίδες). Αυτό το όνομα κάνει υπαινιγμό στο χρώμα των κηλίδων και όχι στον αριθμό τους. Σύμφωνα με τους κανόνες της επιστημονικής ονομασίας στη βιολογική ταξινόμηση το καινούργιο όνομα αντικαταστάθηκε από το παλαιότερο. Συνολικά αναφέρονται περίπου 20 διαφορετικά ονόματα του είδους "P. undecimmaculata"
Αυτό οφείλεται στην ποικιλία των κηλίδων σε αριθμό, διάταξη και μορφή.

Τα ακμαία συνήθως είναι μαύρα με μπλε αποχρώσεις και έχουν κίτρινες κηλίδες. Σε κάθε έλυτρο βρίσκονται μέχρι τέσσερις κηλίδες, οι τρεις πρώτες μεγάλες και η τέταρτη στην οπίσθια άκρη του ελύτρου μικρή (λείπει στις εικόνες εδώ). Στο πρόνωτο έχουμε τέσσερις ή δυο κηλίδες (όπως εδώ, μεγαλύτερες στην εικόνα του ταξινομοπλαισίου) ή οι κηλίδες λείπουν. Τα αρσενικά έχουν ακόμα άλλη μια κηλίδα στο μέτωπο.

Το πρόνωτο και τα έλυτρα είναι σχεδόν επίπεδα στην άνω πλευρά. Στις πλευρές το πρόνωτο πέφτει κάθετα. Έτσι από μπροστά το περίγραμμα του εντόμου θυμίζει ορθογώνιο (Εικ. 4). Η απόφυση του προστέρνου προς τα πίσω, χαρακτηριστική για όλα τα είδη των Buprestidae, είναι σχετικά φαρδιά και όχι μυτερή όπως στην πλειονότητα των Buprestidae (Εικ. 5, πράσινο). Η ακμή των ελύτρων είναι στο οπίσθιο μέρος πριονωτή (στην Εικ. 3 με υψηλή μεγέθυνση καλά ορατών)

Οι διαφορές μεταξύ των δυο υποειδών είναι ελάχιστες. Εκφράζονται σε μεταλλικές αποχρώσεις του χρώματος και στη μορφή της εμβάθυνσης μπροστά το θυρεό σε μεταλλικές αποχρώσεις του χρώματος και στη μορφή της εμβάθυνσης μπροστά το θυρεό.

Τα ακμαία γίνονται ορατά κατά την περίοδο Απριλίου - Ιουλίου.
Πελταστής

thumb|right|Πελταστής σε αρχαίο κεραμικό
Ο πελταστής ήταν είδος αρχαίου πολεμιστή. Εμφανίστηκε κατά την Κλασική εποχή (περίπου 5ος με 4ος αιώνας π.Χ.). Οι πελταστές ήταν συνήθως εξοπλισμένοι με την πέλτη, ελαφριά θρακική ασπίδα η οποία είχε μία εσοχή σαν μισοφέγγαρο, και τρία ακόντια, τα οποία κρατούσαν το ένα στο ένα χέρι και τα άλλα δύο στο άλλο χέρι μαζί με την ασπίδα. Οι πελταστές χρησιμοποιούσαν διάφορα επιθετικά όπλα, όπως σφεντόνες και μικρά ακόντια. Εκείνη την εποχή ο κάθε στρατιώτης πλήρωνε από μόνος του για τον εξοπλισμό του. Έτσι, οι πελταστές χρησιμοποιούσαν ανίσχυρα όπλα, επειδή δεν ήταν αρκετά πλούσιοι για να αγοράσουν τόξα ή δόρατα.

Οι Θράκες και Έλληνες πελταστές ήταν ελαφρά εξοπλισμένοι αλλά πολύ ευκίνητοι στρατιώτες, συνήθως μισθοφόροι. Η επιτυχία των πελταστών σε μάχες του Πελοποννησιακού και του Κορινθιακού πολέμου, οφειλόταν στη μεγάλη τους ευκινησία σε σχέση με τη βαριά οπλιτική φάλαγγα, ιδιαίτερα σε ανώμαλο έδαφος όπου η φάλαγγα δεν μπορούσε να κρατήσει τη συνοχή της. Επίσης οφειλόταν στον υψηλό βαθμό εκπαίδευσης και επαγγελματισμού των στρατιωτών αυτού του τύπου, σε αντίθεση με τους εφέδρους οπλίτες οι οποίοι ασχολούνταν μόνο περιστασιακά με τον πόλεμο. 

Η πρώτη χρήση πελταστών (από τη Θράκη) έγινε πιθανώς από τον Πεισίστρατο, προκειμένου να καταλάβει πραξικοπηματικά την εξουσία στην αρχαία Αθήνα. Αλλά και αργότερα (4ος αι. π.Χ.) οι Θράκες εξακολουθούσαν να θεωρούνται ως οι καλύτεροι πελταστές. Είναι χαρακτηριστικό ότι Θράκες πελταστές κατατρόπωσαν Αθηναίους οπλίτες στον Δράβησκο (465 π.Χ.). Αθηναίοι πελταστές υπό τον διάσημο στρατηγό Ιφικράτη έκαναν το ίδιο σε μοίρα Σπαρτιατών οπλιτών κατά τη μάχη στο Λέχαιο (390 π.Χ.), γεγονός που προκάλεσε τότε βαθιά εντύπωση.

Στα στρατεύματα του Μεγάλου Αλεξάνδρου υπήρχαν και πελταστές τους οποίους φρόντιζε να χρησιμοποιεί στις μάχες του.
Σέρτζιο Εσπινόζα

Ο Σέρτζιο Εσπινόζα, ορθότερα Σέρχιο Κλεμέντε Εσπινόσα (Sergio Clemente Espinosa), είναι παλαίμαχος μεσοεπιθετικός ποδοσφαιριστής από την Αργεντινή, που αγωνίστηκε σε διάφορες ομάδες της Α΄ Εθνικής και Β΄ Εθνικής τη δεκαετία του ’70, αρχικά ως «ελληνικής καταγωγής» (ελληνοποιημένος) και το 1977 πήρε την ελληνική υπηκοότητα.
Έλβιο Μάνα

Ο Έλβιο Μάνα, (πλήρες όνομα "Έλβιο Εστέμπαν Μάνα", γενν. 6 Νοεμβρίου 1950) είναι παλαίμαχος αμυντικός ποδοσφαιριστής από την Αργεντινή, που αγωνίστηκε σε διάφορες ομάδες της Α΄ Εθνικής και Β΄ Εθνικής τη δεκαετία του ’70, αρχικά ως ελληνικής καταγωγής και αργότερα ως Έλληνας. Ζει στην Καλαμάτα και εργάζεται ως προπονητής.
Πάπας Ιννοκέντιος Θ΄

Ο Πάπας Ιννοκέντιος Θ΄ (Papa Innocenzo IX), κατά κόσμον Τζιοβάννι Αντόνιο Φατσινέτι (Giovanni Antonio Facchinetti, 20 Ιουλίου 1519 – 30 Δεκεμβρίου 1591) ήταν Πάπας από τις 29 Οκτωβρίου 1591 έως το θάνατό του στις 30 Δεκεμβρίου του ίδιου έτους. Πριν το βραχύβιο ποντιφικάτο του, ήταν ένας Κανονικός νομομαθής, διπλωμάτης, και αρχιεπίτροπος κατά τη παποσύνη του Γρηγορίου ΙΔ΄ (1590-1591).
Καφέ Ζερμπώ

right|thumb|250px|Το Καφέ Ζερμπώ (πρόσοψη)
Το «Καφέ Ζερμπώ» ("Cafe Gerbeaud") είναι το πιο φημισμένο και δημοφιλές καφε-ζαχαροπλαστείο ("konditorei-kaffeehaus") της Βουδαπέστης. Βρίσκεται στο βόρειο μέρος της κεντρικής Πλατείας Βέρεσμορτυ ("Voeresmarty Ter") στην πλευρά της Πέστης. Ιδρύθηκε το 1858 στα πρότυπα των «καφέ» της Βιέννης και του Παρισιού. Το κτήριο διατηρεί στην πρόσοψή του την αρ νουβώ αρχιτεκτονική του.
Λουίς Καντίχεβιτς

Ο Λουίς Καντίχεβιτς ("Luis Kadijevic") είναι παλαίμαχος ποδοσφαιριστής από την Αργεντινή αλλά γιουγκοσλαβικής καταγωγής, που αγωνίστηκε ως τερματοφύλακας στην ομάδα της Καλαμάτας στην Α΄ Εθνική και Β΄ Εθνική τη δεκαετία του ’70.
Σπερχειάδα

Η Σπερχειάδα είναι κωμόπολη του Νομού Φθιώτιδας. Βρίσκεται 35 χιλιόμετρα δυτικά της Λαμίας, ενώ είναι η μεγαλύτερη σε πληθυσμό κωμόπολη της δυτικής Φθιώτιδας, με πληθυσμό 2.691 κατοίκους, σύμφωνα με την απογραφή του 2011. Είναι κτισμένη στους πρόποδες του όρους Γουλινά, (παραβούνι της Οίτης) και διοικητικά ανήκει στον Δήμο Μακρακώμης.
Αμφικτυονία της Καλαυρίας

Η Αμφικτυονία της Καλαυρίας ήταν μία από τις σημαντικότερες Αμφικτυονίες της αρχαίας Ελλάδας. Είχε ως κέντρο της το νησί του Πόρου που στην αρχαιότητα ονομαζόταν Καλαυρία. Στην Αμφικτυονία της Καλαυρίας όπως μας πληροφορεί ο Στράβωνας συμμετείχαν επτά πόλεις, η Αθήνα, η Επίδαυρος, η Ερμιόνη, η Τροιζήνα, η Αίγινα οι Πρασιές και ο Αρκαδικός Ορχομενός (Ο Στράβων αναφέρει ο Μινύειος Ορχομενός αλλά μάλλον κάνει λάθος). Το κοινό αυτών των πόλεων ήταν πως απειλούνταν από την σταδιακή ισχυροποίηση του Άργους, καθώς βρίσκονταν σε μικρή απόσταση από αυτό, κάτι που πιθανόν τις ώθησε να δημιουργήσουν μία συμμαχία απέναντι στον κοινό εχθρό. Αυτός είναι ο λόγος που πολλοί αρχαιολόγοι τοποθετούν την ίδρυση της Αμφικτυονίας κατά τον 7ο αιώνα π.Χ., περίοδος που το Άργος έφτασε στο απόγειο της δύναμής του. Άλλοι πάλι θεωρούν πως η Αμφικτυονία της Καλαβρίας υπήρχε ήδη από την Μυκηναϊκή περίοδο
9972 Μινορουόντα

Ο 9972 Μινορουόντα είναι ένας αστεροειδής της Κύριας ζώνης αστεροειδών. Περιφέρεται γύρω από τον Ήλιο μία φορά κάθε 3,46 χρόνια. 

Ανακαλύφθηκε στις 26 Μαΐου του 1993 από τον Σατόρου Οτόμο στο Κιγοσάτο, και του δόθηκε η προσωρινή ονομασία 1993 KQ. Πήρε αργότερα την ονομασία "Μινορουόντα" από τον Μινόρου Όντα, που ήταν πρώην γενικός διευθυντής του Ινστιτούτου Διαστημικών Επιστημών και Αστροναυτικής.
Final Fantasy XV

Το Final Fantasy XV (ιαπωνικά: ファイナルファンタジーXV, Χέπμπορν: "Fainaru Fantajī Fifutīn") είναι βιντεοπαιχνίδι δράσης ρόλων ανοικτού κόσμου, που αναπτύχθηκε και κυκλοφόρησε στις 29 Νοεμβρίου του 2016 από τη Square Enix για τα PlayStation 4 και Xbox One και αναμένεται να κυκλοφορήσει για τα Microsoft Windows στις αρχές του 2018. Είναι το δέκατο πέμπτο παιχνίδι στη βασική σειρά "Final Fantasy".

Το "Final Fantasy XV" λαμβάνει χώρα στον φανταστικό κόσμο της Eos. Όλες οι πόλεις του κόσμου βρίσκονται υπό την κυριαρχία της αυτοκρατορίας Niflheim. Ο Noctis Lucis Caelum, διάδοχος του θρόνου της πόλης Lucis, ξεκινά ένα ταξίδι για να επανακτήσει την πατρίδα του και τον μαγικό της Κρύσταλλο, ο οποίος κλάπηκε από το Niflheim την παραμονή της διαπραγμάτευσης της ειρήνης μεταξύ των δύο εθνών. Ωστόσο, σύντομα μαθαίνει ότι ο Κρύσταλλος είναι μέρος μιας πολύ μεγαλύτερης απειλής της Eos, και ότι ο ρόλος του ως μελλοντικός βασιλιάς είναι σημαντικός στο να αποτρέψει ένα καταστροφικό γεγονός από το να συμβεί. Το παιχνίδι συνδέεται θεματικά με το "Fabula Nova Crystallis Final Fantasy", μία υποσειρά παιχνιδιών τα οποία συνδέονται μέσω ενός κοινού μύθου που περιλαμβάνει τα παιχνίδια "Final Fantasy XIII" και "Final Fantasy Type-0".

Η ανάπτυξη του παιχνιδιού ξεκίνησε το 2006, ως spin-off του "Final Fantasy XIII" ονόματι "Final Fantasy Versus XIII" (ヴェルサスXIII, "Verusasu Sātīn") αποκλειστικά για το PlayStation 3, και διήρκεσε περίπου δέκα χρόνια. Ωστόσο, στην E3 2013 ανακοινώθηκε ότι μετονομάστηκε σε "Final Fantasy XV" και θα ήταν αποκλειστικότητα του PlayStation 4. Ο Τετσούγια Νομούρα εργάστηκε ως ο αρχικός σκηνοθέτης και σχεδιαστής χαρακτήρων, ωστόσο το 2012 αντικαταστάθηκε, στη θέση της σκηνοθεσίας, από τον Χάτζιμε Ταμπάτα. Για την επέκταση της ιστορίας χωρίς την ανάπτυξη άλλων βιντεοπαιχνιδιών, δημιουργήθηκε ένα σύνολο πολυμέσων με το όνομα "Final Fantasy XV Universe". Αυτό περιλαμβάνει δύο παιχνίδια για το κινητό τηλέφωνο, μία σειρά , μία και ένα παιχνίδι βασισμένο στην εικονική πραγματικότητα (VR).

Μετά την κυκλοφορία του, το "Final Fantasy XV" έλαβε γενικότερα θετικές κριτικές για τον τρόπο παιχνιδιού, τους χαρακτήρες και τα γραφικά του. Έσπασε το ρεκόρ πωλήσεων της σειράς "Final Fantasy", καθώς εξάγοντας έξι εκατομμύρια κομμάτια παγκοσμίως.
Βάσω Παπανδρέου

Η Βασιλική (Βάσω) Παπανδρέου είναι Ελληνίδα πολιτικός. Έχει διατελέσει βουλευτής και υπουργός του ΠΑΣΟΚ του οποίου ήταν κορυφαίο στέλεχος επί σειρά ετών, καθώς και επίτροπος της Ελλάδας στην τότε ΕΟΚ (η πρώτη γυναίκα επίτροπος).

Το 1993 συγκέντρωσε 256.831 σταυρούς προτίμησης στην εκλογική περιφέρεια Β΄ Αθηνών, την υψηλότερη επίδοση στη συγκεκριμένη περιφέρεια. Ως επίτροπος στην ΕΟΚ, η Βάσω Παπανδρέου συγκρούστηκε με διάφορους συντηρητικούς ηγέτες και κυρίως τη Μάργκαρετ Θάτσερ.
Γιώργος Κολτσίδας

Ο Γιώργος Κολτσίδας (23 Σεπτεμβρίου 1970) είναι παλαίμαχος Έλληνας ποδοσφαιριστής που αγωνιζόταν ως κεντρικός αμυντικός και πέρασε το μεγαλύτερο διάστημα της καριέρας του στον Άρη. Έχει διατελέσει διεθνής με τις Εθνικές Ελπίδων και Ενόπλων ενώ κλήθηκε και μία φορά στην Εθνική Ανδρών χωρίς ωστόσο να αγωνιστεί.
Χαφίζ Οσμάν

Ο Χαφίζ Οσμάν (Ḥāfiẓ ‛Uthmān ibn ‛Alī, γεν. Κωνσταντινούπολη, 1052/1642, θ. Κωνσταντινούπολη, 1698) ήταν οθωμανός καλλιγράφος. Το όνομα Χαφίζ, που στα αραβικά σημαίνει «εκείνος που γνωρίζει το Κοράνιο από μνήμης», του δόθηκε όταν απομνημόνευσε το Κοράνιο σε νεαρή ηλικία. Πατέρας του ήταν ο μουεζίνης Αλί Εφέντι. Καταγόταν από φτωχική οικογένεια και την εκπαίδευσή του στήριξε ο Φαζίλ Μουσταφά Πασά της οικογένειας Κιοπρουλού. Μαθήτευσε στο πλευρό του δερβίση ‛Ali Mustafa al-Ayyubi και αργότερα δίπλα στον Nafaszada Sayyid Isma‛il. Απέκτησε το δίπλωμα του καλλιγράφου σε ηλικία δέκα οκτώ ετών και αφιερώθηκε στη διδασκαλία και την καλλιγραφία. 

Θεωρείται ο δεύτερος σημαντικότερος καλλιγράφος της οθωμανικής αυτοκρατορίας μετά τον Σεΐχ Χαμντουλάχ, του οποίο το ύφος ακολούθησε πιστά στα πρώιμα έργα του. Καθιέρωσε ένα απλό ύφος της γραφής νασκ (naskh) που εξελίχθηκε σε πρότυπο για τους μεταγενέστερους καλλιγράφους. Ανέπτυξε επίσης τη διακοσμητική γραφή "dīvānī jalī", παραλλαγή της γραφής "dīwānī", που χρησιμοποιήθηκε σε επίσημα έγγραφα της αυτοκρατορίας, ενώ πρώτος φιλοτέχνησε μεγάλες καλλιγραφικές συνθέσεις του προφήτη Μωάμεθ. Στα δικά του αντίγραφα του Κορανίου βασίζονται σήμερα τα περισσότερα από αυτά που παράγονται σήμερα στην Τουρκία. Υπολογίζεται πως ολοκλήρωσε είκοσι πέντε αντίγραφα του Κορανίου και πληθώρα προσευχών ή καλλιγραφικών ασκήσεων. Συνήθιζε να επιμελείται σχολαστικά ο ίδιος τον κολοφώνα των έργων του. 

Το 1106/1695 έγινε δάσκαλος του σουλτάνου Μουσταφά Β' και του αδελφού του Αχμέτ Γ΄. Περιγράφεται ως ικανός και ευσυνείδητος δάσκαλος, που δεν αμοιβόταν για τις υπηρεσίες του. Γνωρίζουμε τουλάχιστον πενήντα μαθητές του και στους πιο επιφανείς ανήκουν οι Γεντικουλέλι Σεγίντ Αμντουλάχ, Γιουσούφ Ρουμί (θ. 1121/1709), Ροντοσιζάντε Αμπντουλάχ (θ. 1116/1704), Γιουσούφ Μεεντί (θ. 1133/1731) και Μεχμέντ Γκιριντί (θ. 1165/1765).

Καθώς δεν ανέλαβε ποτέ δημόσιο αξίωμα, ο Χαφίζ Οσμάν ταξίδεψε αρκετά και τα έργα του φέρουν υπογραφές που καταγράφουν τους τόπους που επισκέφτηκε, μεταξύ αυτών η Προύσα και η Αδριανούπολη στην Τουρκία, η Αίγυπτος και η Χιτζάζ. Παράλυτος κατά τα τρία τελευταία χρόνια της ζωής του, πέθανε στην Κωνσταντινούπολη και τάφηκε στο τζαμί Κοτζά Μουσταφά Πασά.
Φράστανη

Η Φράστανη, ή Φραστανή (αλβανικά: "Frashtan"), είναι χωριό της Αλβανίας. Βρίσκεται στο νότιο τμήμα της χώρας, στο νομό Αργυροκάστρου και συγκεκριμένα στην Επαρχία της Κάτω Δρόπολης. Ο πληθυσμός του είναι ελληνικός και οι κάτοικοι του είναι χριστιανοί ορθόδοξοι.
Αχμάντ Καραχισαρί

O Αχμάντ Καραχισαρί (Aḥmad Qarāḥiṣārī, γεν. Αφιονκαραχισάρ, 875/1469, θ. Κωνσταντινούπολη, 963/1556) ήταν οθωμανός καλλιγράφος. 

Η ακριβής ημερομηνία γέννησής του δεν είναι γνωστή. Από μαρτυρίες σύμφωνα με τις οποίες πέθανε το 1556 σε ηλικία ενενήντα ετών συμπεραίνεται πως πρέπει να γεννήθηκε πριν το 1470. Μαθητής του Σεΐχ Χαμντουλάχ και του Ασαντουλάχ αλ-Κιρμανί (Asadullah al-Kirmani), υπήρξε ο πιο γνωστός καλλιγράφος κατά την περίοδο της βασιλείας του σουλτάνου Σουλεϊμάν Α' του Μεγαλοπρεπή. Θεωρείται ο ανανεωτής, για το οθωμανικό κράτος, του ύφους που καθιέρωσε ο Γιακούτ (Yaqut al-musta‛simi, θ. 698/1298), κερδίζοντας έτσι τον τίτλο του Γιακούτ της Μικράς Ασίας. Διακρίθηκε για τη χρήση αλυσιδωτής γραφής (αραβ. "musalsal"), κατά την οποία τα γράμματα ενώνονται χωρίς να απομακρύνεται η γραφίδα από το χαρτί, όπως και για τον αρμονικό συνδυασμό των γραφών "thuluth" και "naskh". 

Το έργο του θεωρείται μοναδικό, όπως και εκείνο του Μιμάρ Σινάν στην αρχιτεκτονική την ίδια εποχή. Δε δημιουργήθηκε ιδιαίτερη σχολή στην καλλιγραφία με επίκεντρο την τεχνοτροπία του, αλλά είχε λίγους μαθητές, μεταξύ αυτών ο πρώην δούλος και μετέπειτα υιοθετημένος γιος του, Χασάν Τσελεμπί Τσαρκάς (θ. 1594) που ολοκλήρωσε ένα μνημειώδες χειρόγραφο του Κορανίου του δασκάλου του (Κωνσταντινούπολη, βιβλιοθήκη του Τοπ Καπί, H.S. 5). Στους επιφανείς μαθητές του ανήκουν επιπλέον οι Ντερβίς Μεχμέτ (θ. 1000/1592), Φερχάντ Πασά (θ. 982/1575) και Μουχιντίν Χαλίφε (θ. 983/1575).

Ο Καραχισαρί σχεδίασε επίσης αρχιτεκτονικές επιγραφές, όπως αυτές που βρίσκονται στο τζαμί του Σουλεϊμάν στην Κωνσταντινούπολη.
Καφέ Κάπσα

thumb|right|300px|Το Καφέ Κάπσα
Το Καφέ Κάπσα ("Cafe Capsa"), το πιο ιστορικό και διάσημο καφε-ζαχαροπλαστείο του Βουκουρεστίου, βρίσκεται στην κεντρικότερη οδική αρτηρία της πόλης, στην "Calea Victoriei αριθ. 36", πολύ κοντά στα πολιτιστικά μέγαρα του Βουκουρεστίου - τη Κεντρική Πανεπιστημιακή Βιβλιοθήκη, το Εθνικό Θέατρο, τη Φιλαρμονική Ορχήστρα και το Εθνικό Μουσείο Τέχνης. Στεγάζεται στο ομώνυμο ξενοδοχείο, το "Hotel Capsa."
Citroën ZX

Το Citroën ZX ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από τη γαλλική αυτοκινητοβιομηχανία Citroën, από τον Μάρτιο του 1991 έως τον Φεβρουάριο του 1998. Αντικατέστησε το Citroën GSΑ (που είχε αποσυρθεί από την παραγωγή του 1986) και αντικαταστάθηκε τον Σεπτέμβριο του 1997 από το Citroën Xsara. Συνολικά κατασκευάστηκαν 1.709.215 αντίτυπα σειράς ΖX κατά τη διάρκεια των 7 ετών της ευρωπαϊκής παραγωγής του, ενώ και μια σχεδόν πανομοιότυπη εκδοχή του ZX, το Citroën Fukang, παρήχθη από το 1992 έως το 2009 στην Κίνα, από την κοινοπραξία Dongfeng-Citroën, με αποτέλεσμα η συνολική παγκόσμια παραγωγή του ZX και των στενά συγγενικών εκδοχών του να φτάσει τα 2.130.600 αντίτυπα.
5335 Δαμοκλής

O 5335 Δαμοκλής είναι ο αρχέτυπος των Δαμοκλοειδών. Ανακαλύφθηκε το 1991, και πήρε το όνομα του Δαμοκλή.
Σεΐχ Χαμντουλάχ

Ο Σεΐχ Χαμντουλάχ ("Şeyh Hamdullah", Αμάσεια, 1429 - Κωνσταντινούπολη, 1520) ήταν Οθωμανός καλλιγράφος, το έργο του οποίου δέσποζε στις αρχές του 16ου αιώνα. 

Δύο διαφορετικές πηγές τοποθετούν το έτος γέννησής του το 833 (Έτος Εγίρας)/1429 και 840/1436 αντίστοιχα. Σύμφωνα με την εξέταση αχρονολόγητου Κορανίου που γνωρίζουμε πως έγραψε σε ηλικία ογδόντα εννέα ετών, πιο ακριβής θεωρείται η πρώτη. Πατέρας του ήταν ο Μουσταφά Ντεντέ, σεΐχης μυστικού τάγματος και μέλος της τουρκικής κοινότητας της Μπουχάρα πριν μεταναστεύσει στην Αμάσεια. 

Υπήρξε μαθητής του Khayr al-Din Mar‛ashi και αργότερα δάσκαλος του Βαγιαζίτ Β' την περίοδο που ήταν κυβερνήτης της Αμάσειας. Όπως παραδίδεται από ιστορικές πηγές, ο Βαγιαζίτ Β' υπήρξε μεγάλος θαυμαστής του Χαμντουλάχ και όταν έγινε σουλτάνος τον κάλεσε στην αυτοκρατορική αυλή του. Ο Χαμντουλάχ αναγκάστηκε να εγκαταλείψει την πόλη κατά τις αρχές της βασιλείας του Σελίμ Α', εξαιτίας πολιτικών έριδων και επέστρεψε στην Κωνσταντινούπολη όταν έγινε σουλτάνος ο Σουλεϊμάν A' (1520-66). 

Θεωρείται θεμελιωτής της οθωμανικής παράδοσης στην καλλιγραφία "thuluth" και "naskh", χάρη στις εκλεπτυσμένες και ακριβείς αλλαγές που εισήγαγε στους προγενέστερους καλλιγραφικούς κανόνες του Yaqut al-musta‛simi. Αναφέρεται ως δημιουργός περίπου πενήντα αντιγράφων του Κορανίου, ενώ φιλοτέχνησε ακόμα εκατοντάδες τόμους με προσευχές, στροφές του Κορανίου και καλλιγραφικές ασκήσεις (αραβ. qiṭ‛a). Σχεδίασε επίσης αρχιτεκτονικές επιγραφές όπως αυτές που κοσμούν το τέμενος του Βαγιαζίτ Β' στην Κωνσταντινούπολη. 

Ο θάνατός του τοποθετείται χρονικά λίγο μετά την επιστροφή του στην Κωνσταντινούπολη, περίπου στις αρχές της ηγεμονίας του Σουλεϊμάν Α'. Τάφηκε στο νεκροταφείο Καρατζά Αχμέτ, στη συνοικία Σκούταρι (τουρκ. Üsküdar). Νεότεροι καλλιγράφοι θεωρούσαν τιμητικό να ταφούν κοντά στον τάφο του Χαμντουλάχ, ενώ ορισμένοι αρχάριοι έθαβαν τις γραφίδες τους σε χώμα πλησίον του τάφου του ελπίζοντας πως θα ευλογούνταν από την πνευματική δύναμή του. Επιφανής μαθητής του ήταν ο Αχμάντ Καραχισαρί (1469-1566) όπως και ο γιος του Μουσταφά Ντεντέ (900/1495-945/1538). Πολλά μέλη της οικογένειας του διακρίθηκαν μεταγενέστερα στην καλλιγραφία.
Ιωάννης Καλοστύπης

Ο Ιωάννης Καλοστύπης, (1851-1918), ήταν Έλληνας φιλόλογος, δημοσιογράφος, εκδότης εφημερίδας και θεατρικός συγγραφέας. Γεννήθηκε στα Δολιανά Αρκαδίας το 1851. Το κανονικό του επώνυμο ήταν Κολοστούμπης.

Σπούδασε φιλολογία στο Πανεπιστήμιο Αθηνών. Μετά την αποφοίτησή του, το 1873, εστάλη από το "Σύλλογο προς διάδοσιν των Ελληνικών γραμμάτων" στην τουρκοκρατούμενη τότε Μακεδονία όπου διορίστηκε γυμνασιάρχης, αρχικά στην Κοζάνη και μετά στις Σέρρες. Παράλληλα ανέπτυξε πατριωτική δράση για την οποία τελικά εκδιώχθηκε από την περιοχή από τους Τούρκους.

Σε νεαρή ηλικία άρχισε το δημοσιογραφικό επάγγελμα και το 1874 εγκαταστάθηκε στον Πειραιά. Αρχικά εργάστηκε στην εφημερίδα "Φωνή" και ύστερα άρχισε να εκδίδει την εφημερίδα "Ερμής", την οποία αργότερα μετονόμασε "Κόσμος". Μετέπειτα, το 1880, ίδρυσε νέα εφημερίδα με το όνομα "Σφαίρα" η οποία ήταν η μακροβιότερη εφημερίδα του Πειραιά. Επίσης διετέλεσε τμηματάρχης του Υπουργείου Εξωτερικών και του Υπουργείου Παιδείας, νομάρχης Άρτας, Φθιωτιδοφωκίδος και Κοζάνης, καθώς και βασιλικός επίτροπος.

Συνέγραψε πλήθος φιλολογικών και ποιητικών έργων, μεταξύ των οποίων ο "Εθνικός βίος", "Κύπελλο της χαράς", "Προμηθεύς", το οποίο ανεβάστηκε στο Δημοτικό Θέατρο Πειραιά ως μία από τις πρώτες παραστάσεις που δόθηκαν σε αυτό, "Μαυρίκιος", "Βασίλειος Βουλγαροκτόνος" και άλλα.

Εθνικής σπουδαιότητας θεωρείται το βιβλίο του "Μακεδονία", καθώς με αυτό έγινε γνωστότατο το Μακεδονικό ζήτημα στους Έλληνες της τότε εποχής. Συντέλεσε στην κήρυξη της επανάστασης στον Όλυμπο στις 19 Φεβρουαρίου 1878.

Απεβίωσε το 1918 στην Αθήνα.
Καφέ Χιχόν

right|thumb|250px|Μαδρίτη: Το Καφέ Χιχόν

Το Καφέ Χιχόν (Gran Cafe Gijόn) είναι ένα από τα πιο διάσημα φιλολογικά και καλλιτεχνικά στέκια της Μαδρίτης, γνωστό ως τόπος συνάντησης διανοουμένων. Βρίσκεται στο κέντρο της ισπανικής πρωτεύουσας, στην περίφημη "promenade" της Πασέο δε Ρεκολέτος (Paseo de Recoletos) αριθ. 31.

Το εσωτερικό του είναι εντυπωσιακό με τις σιδερένιες κολόνες, τα ασπρόμαυρα μαρμάρινα τραπέζια και πλακόστρωτα δάπεδά του.
Δημήτριος Αδάμης

Ο Δημήτριος Αδάμης υπήρξε αγωνιστής της Ελληνικής Επανάστασης του 1821, από τις Σέρρες.

Όταν κηρύχθηκε η επανάσταση, ήταν εγκατεστημένος στην Αίγυπτο. Εκεί συνέστησε μικρό ένοπλο σώμα, αποτελούμενο από 40 άνδρες. Ανέλαβε επίσης τη συνητήρηση του σώματος με ίδιους πόρους. Ήρθε στην Ελλάδα, όπου έλαβε μέρος σε πολλές μάχες υπό τον Ηπειρώτη Χατζημιχάλη Νταλιάνη, στη Στερεά Ελλάδα, στην Πελοπόννησο, στην Κρήτη και άλλου. Μετά την ίδρυση του Ελληνικού Κράτους, παρέμεινε στον τακτικό στρατό, όπου υπηρέτησε ως ανθυπολοχαγός.
Ζαχαρίας Αθανασίου

Ο Ζαχαρίας Αθανασίου (Σέρρες, 1798 - Λαμία, 1850) ήταν Έλληνας αγωνιστής της Επανάστασης του 1821.
Citroën Xantia

Το Citroën Xantia ήταν ένα μεσαίο οικογενειακό αυτοκίνητο της κατηγορίας D, που παρήχθη στη Γαλλία από τη γαλλική αυτοκινητοβιομηχανία Citroën, από τον Φεβρουάριο του 1993 έως τον Οκτώβριο του 2001, αν και η έκδοση Break (station wagon) διατηρήθηκε στην παραγωγή έως τον Οκτώβριο του 2002 σε μικρό αριθμό αντιτύπων. Συνολικά κατασκευάστηκαν 1.216.734 αντίτυπα σειράς Xantia κατά τη διάρκεια των σχεδόν 10 ετών παραγωγής του μοντέλου. Αντικατέστησε το Citroën BX και αντικαταστάθηκε τον Μάρτιο του 2001 από την πρώτη γενιά του Citroën C5.

Από τον Οκτώβριο του 2000 έως τον Σεπτέμβριο του 2010, το Xantia παρήχθη και στο Ιράν, από την κοινοπραξία SAIPA Corporation (SAIPA: Société Anonyme Iranienne de Production Automobile), αν και ο ακριβής αριθμός αυτών των αντιτύπων δεν είναι επίσημα γνωστός.

Το όνομα «Xantia» προήλθε από την ελληνική λέξη «ξανθός» και προφέρεται «Ξαντιά» στα γαλλικά (καθώς όλες οι λέξεις στα γαλλικά είναι οξύτονες, δηλαδή τονίζονται πάντα στη λήγουσα συλλαβή), αν και στην Ελλάδα και αρκετές ακόμα χώρες διαφημίστηκε επίσημα ως «Ξάντια», με αποτέλεσμα να επικρατήσει ευρύτερα αυτός ο τονισμός.
20461 Διόρετσα

Η 20461 Διόρετσα είναι ένας κένταυρος και Δαμοκλοειδής αστεροειδής που ανακαλύφθηκε το 1999 και ήταν αξιοσημείωτη για την ασυνήθιστη τροχιά της, η οποία είναι ιδιαίτερα εκκεντρική και οπισθοδρομική. Το όνομά του, αν διαβαστεί από τα δεξιά προς τ'αριστερά στα αγγλικά (Dioretsa) βγαίνει η λέξη «Asteroid» που σημαίνει στα Ελληνικά «Αστεροειδής», ώστε να αντικατοπτρίζει το παρακάτω γεγονός. Είναι ένας από τους οκτώ γνωστούς αστεροειδείς στο ηλιακό σύστημα που έχουν μια οπισθοδρομική τροχιά, και ο πρώτος αριθμημένος με τέτοια τροχιά.

Η τροχιά της Διόρετσα είναι με άλλο τρόπο παρόμοια με αυτή ενός κομήτη. Έχει περιήλιο του 2,4 ΑΜ και αφήλιο του 45,3 ΑM. Αυτό οδήγησε σε εικασίες ότι η Διόρετσα ήταν αρχικά ένα αντικείμενο του Νέφους του Όορτ.
Βασίλειος Αθανασίου

Ο Βασίλειος Αθανασίου (Σεποτνίκια (Ριζά) 1790 - Λαμία 1839) συμμετείχε ως αξιωματικός στην Ελληνική Επανάσταση του 1821.
Γεώργιος Αστερίου

:"Για τον βουλευτή και αντιπρόεδρο της Βουλής των Ελλήνων, δείτε Γεώργιος Αστερίου (βουλευτής Φθιωτιδοφωκίδας)"

Ο Γεώργιος Αστερίου ήταν αγωνιστής της Ελληνικής Επανάστασης του 1821 από τη Βαρβάρα των "Μαδεμοχωρίων" Χαλκιδικής.
Πάπας Ιννοκέντιος ΣΤ΄

Ο Πάπας Ιννοκέντιος ΣΤ΄ ("Innocent VI", 1282 – 12 Σεπτεμβρίου 1362), γεννημένος Ετιέν Ομπέρ, Πάπας στην Αβινιόν από το 1352 έως το 1362, ο διάδοχος του Πάπα Κλήμη ΣΤ΄ (1342–52), ήταν ιθαγενής του οικισμού της Λε Μοντ, στην επισκοπή της Λιμόζ (σήμερα μέρος των κοινοτήτων του Μπευσσάκ, στο "νομό" της Κορρέζ), και, αφού διδάχθηκε αστικό δίκαιο στην Τουλούζη, έγινε διαδοχικά επίσκοπος της Νογιόν και επίσκοπος της Κλερμόν. 

Το 1342, ανήλθε στην θέση του καρδιναλίου. Με το θάνατο του Κλήμεντα ΣΤ΄, αφού οι καρδινάλιοι είχαν ορίσει στους εαυτούς τους μια συγκεκριμένη γραμμή τακτικής κατά την οποία θα έπρεπε να εκλεγεί, ο Ομπέρ επιλέχθηκε (18 Δεκεμβρίου 1352), παίρνοντας το όνομα "Ιννοκέντιος ΣΤ΄"· μια από τις πρώτες πράξεις του ποντιφικάτου του ήταν να κηρύξει το σύμφωνο παράνομο και άκυρο. 

Η μεταγενέστερη πολιτική του συγκρίνεται ευνοϊκά με αυτή των άλλων Παπών της Αβινιόν. Επέφερε πολλές μεταρρυθμίσεις στη διοίκηση των εκκλησιαστικών ζητημάτων, και με τον λεγάτο του, Καρδινάλιο Αλμπορνόθ, ο οποίος συνοδευόταν από τον Ριέντσι, προσπάθησε να επαναφέρει τη τάξη στη Ρώμη, όπου, το 1355, ο Κάρολος Δ΄ (1346–78) στέφθηκε με την έγκριση του, αφού πρώτα ορκίσθηκε ότι θα εγκατέλειπε την πόλη την ημέρα της τελετής.

Ήταν μέσω των κόπων του Ιννοκέντιου ΣΤ΄ που το Σύμφωνο του Μπρετινύ (1360) μεταξύ της Γαλλίας και της Αγγλίας επήλθε. Κατά τη διάρκεια του ποντιφικάτου του, ο Ιωάννης Ε' Παλαιολόγος (1341–47, 1354–76, 1379–90, 1390–91) πρόσφερε την υποταγή της Ελληνικής εκκλησίας στην Ρωμαϊκή Έδρα με την προϋπόθεση της προσφοράς βοήθειας εναντίον του Ιωάννη Καντακουζηνού (1347–54).
Ο περισσότερος πλούτος που συσσωρεύθηκε από τον Πάπα Ιωάννη ΚΓ΄ και τον Βενέδικτο ΙΒ΄ χάθηκε κατά την διάρκεια του σπάταλου ποντιφικάτου του Κλήμεντα ΣΤ΄. Ο Ιννοκέντιος ΣΤ εξοικονόμησε περικόπτοντας το προσωπικό του παρεκκλησίου ή "capellani capelle" από δώδεκα σε οκτώ. Έργα τέχνης πωλήθηκαν παρά παραγγέλθηκαν. Το ποντιφικάτο του κυριαρχήθηκε από τον πόλεμο στην Ιταλία και την ανάκαμψη της Αβινιόν από την πανούκλα, τα οποία αμφότερα είχαν αφαιμακτικές απαιτήσεις από τον πλούτο του. Κατά το 1357, παραπονείτο για φτώχεια.
Κωνσταντίνος Βέλλιος

thumb|right|200px|Ο βαρώνος Κωνσταντίνος Βέλλιος
thumb|right|220px|

Ο "Βαρώνος" Κωνσταντίνος Δημητρίου Βέλλιος (Μπέλλος ή Μπέλλιος) (1772 - 1838) του Δημητρίου και της Δέσποινας γεννήθηκε στο Μπλάτσι νυν Βλάστη Σισσανίου "(Εορδαίας)" του νομού Κοζάνης την 7η Μαρτίου 1772 και πέθανε στη Βιέννη στις 23 Δεκεμβρίου 1838.
Κλουμπ Ατλέτικο Μπάνφιλντ

Η Κλουμπ Ατλέτικο Μπάνφιλντ (ισπανικά: "Club Atlético Banfield") είναι αθλητικό σωματείο με έδρα το Μπάνφιλντ, μια πόλη στο νότιο άκρο του πολεοδομικού συγκροτήματος του Μπουένος Άιρες.

Ιδρύθηκε το 1896 και συγκαταλέγεται στις μικρομεσαίες ομάδες της χώρας. Εκτός απ' την κατάκτηση της Απερτούρα 2009, δεν έχει να επιδείξει κάποια ιδιαίτερη διάκριση παρά μόνο δύο δεύτερες θέσεις. Σε ηπειρωτικό επίπεδο, κορυφαία στιγμή της ήταν η πρόκριση στα προημιτελικά του Κόπα Λιμπερταδόρες το 2005.

Το προσωνύμιό της είναι "Taladro" (Τρυπάνι) και της δόθηκε από μία εφημερίδα τη δεκαετία του '20, επειδή οι επιθετικοί της «τρυπούσαν» τις αντίπαλες άμυνες.
μικρογραφία|2010
Άλλα τμήματα του συλλόγου περιλαμβάνουν αθλήματα όπως πυγμαχία, σκάκι, χόκεϊ επί χόρτου, ποδόσφαιρο σάλας, γυμναστική, χειροσφαίριση, πατινάζ, τάε κβον ντο, αντισφαίριση και πετοσφαίριση.
Νίκος Μουλατσιώτης

Ο Νίκος Μουλατσιώτης είναι παλαίμαχος Έλληνας αμυντικός ποδοσφαιριστής και νυν προπονητής. Αγωνίστηκε τη δεκαετία του ’70 στην Α΄ Εθνική και στη Β΄ Εθνική, στην Καλαμάτα και στην Παναχαϊκή.
Άγγελος Σκαφιδάς

Ο Άγγελος Σκαφιδάς είναι παλαίμαχος Έλληνας αμυντικός ποδοσφαιριστής και νυν προπονητής. Αγωνίστηκε τις δεκαετίες ’60 και ’70 στην Α΄ Εθνική και στη Β΄ Εθνική με την Καλαμάτα. Έχει χαρακτηριστεί ως μία από τις κορυφαίες μορφές στην ιστορία του μεσσηνιακού ποδοσφαίρου.
Netbook

thumb|right|Ένα HP 2133 Mini-Note.
Με τον όρο Netbook χαρακτηρίζονται οι μικροί φορητοί υπολογιστές που κυκλοφόρησαν τα τελευταία χρόνια, προσανατολισμένοι κυρίως στη χρήση διαδικτυακών εφαρμογών. Οι υπολογιστές αυτοί έχουν μικρό μέγεθος, μικρότερο από ένα φύλλο χαρτί Α4, και βάρος κάτω από 1,5 κιλό. Συνήθως δεν διαθέτουν οδηγό ανάγνωσης οπτικών δίσκων. Έχουν οθόνη 8.9 ως 11 ιντσών και επεξεργαστή χαμηλής κατανάλωσης ενέργειας. Επίσης διαθέτουν ασύρματη δικτύωση και web camera. Ορισμένα μοντέλα διαθέτουν και αναγνώστη καρτών καθώς και bluetooth.

Το βασικό τους πλεονέκτημα είναι το μικρό μέγεθος και βάρος και η μεγάλη αυτονομία τους. Χρησιμοποιούν ως λειτουργικό σύστημα το Ubuntu Linux ή τα Windows (Windows XP, Windows 7).
Anthaxia

Η Anthaxia είναι γένος εντόμων της τάξης των κολεοπτέρων και της οικογένειας των "Buprestidae". Το γένος "Anthaxia" (Eschscholtz 1829) περιλαμβάνει ποικιλία ειδών. Το συναντάμε στην Παλαιαρκτική, τη βόρεια Αφρική και τη Νεαρκτική. Τα ευρωπαϊκά είδη κατατάσσονται σε τέσσερα υπογένη, το υπογένος "Anthaxia" Eschscholtz 1829 με 46 είδη, το υπογένος "Cratomerus" Solier 1833 με 7 είδη,
το υπογένος "Haplanthaxia" Reitter 1911 με 19 είδη,
και το υπογένος "Melanthaxia" Richter 1945 με 31 είδη.
Στην Ελλάδα απαντώνται περίπου 65 είδη, που εκπροσωπούν και τα τέσσερα υπογένη.
Αγγελιοφόρος

Ο Αγγελιοφόρος ήταν καθημερινή πρωινή πολιτική εφημερίδα με έδρα τη Θεσσαλονίκη. Το ημερήσιο φύλλο, καθώς και η εβδομαδιαία έκδοση Αγγελιοφόρος της Κυριακής εκδίδονταν από την Εκδοτική Βορείου Ελλάδος ΑΕ (ιδιοκτησίας της οικογένειας Μπακατσέλου) στη Θεσσαλονίκη και κυκλοφορούσε στη Βόρεια Ελλάδα. Αρχικά ξεκίνησε ως μια εφημερίδα με αγγελίες εργασίας και το 1996, η έκδοση αναβαθμίστηκε σε μια πολιτική εφημερίδα. Το τελευταίο φύλλο της εφημερίδας κυκλοφόρησε την Παρασκευή 23 Οκτωβρίου 2015
Ο Αγγελιοφόρος κυκλοφορούσε καθημερινά, εκτός Δευτέρας.
Εχίνος

Ο Εχίνος (παλαιότερα και "Σαχίν", βουλγαρικά: "Ехинос / Шахин", τουρκικά: "Ehinos / Şahin") είναι κωμόπολη της Π.Ε. Ξάνθης. Σύμφωνα με την απογραφή του 2011 ο πληθυσμός του ανέρχεται στους 2.486 κατοίκους. Συγκαταλέγεται στα Πομακοχώρια της Θράκης και αναφέρεται ως το οικονομικό και πνευματικό κέντρο των Πομάκων της Ελλάδας.
Γιώργος Σπυρόπουλος

Ο Γιώργος Σπυρόπουλος είναι παλαίμαχος Έλληνας ποδοσφαιριστής, διεθνής με την εθνική νέων, που αγωνίστηκε τις δεκαετίες ’60 και ’70 ως επιθετικός. Είχε πάνω από 200 συμμετοχές στην Α΄ Εθνική με τoν Πανιώνιο και την Παναχαϊκή, ενώ μία σεζόν αγωνίστηκε και στον Ολυμπιακό.
Γεώργιος Γιαννακόπουλος

Ο Γεώργιος Γιαννακόπουλος (1941-2010) ήταν Έλληνας ποδοσφαιριστής που αγωνίστηκε τις δεκαετίες 1950 ως 1970 ως αμυντικός και αμυντικός μέσος. Υπήρξε διεθνής με την εθνική νέων στο ευρωπαϊκό πρωτάθλημα 1959. Είχε πάνω από 300 συμμετοχές στην Α΄ Εθνική με τoν Πανιώνιο, τονΠαναθηναϊκό και το Α.Ο. Αιγάλεω.
Νίκος Πουρσανίδης

Ο Νίκος Πουρσανίδης (Αθήνα, 12 Δεκεμβρίου 1982) είναι Έλληνας ηθοποιός.


Παρότι πέρασε στο Τμήμα Ιστορίας του Ιονίου Πανεπιστημίου, επικεντρώθηκε στην υποκριτική. Από 16 ετών άρχισε να λαμβάνει ρόλους σε τηλεοπτικές σειρές. Έγινε ευρέως γνωστός στο τηλεοπτικό κοινό με τη συμμετοχή του στη σειρά Η Πολυκατοικία και στα Κλεμμένα Όνειρα.
Κάστρο Κίμπολτον

thumb|300px|To Κάστρο Κίμπολτον το 1880. Αυτή η εικόνα δείχνει το σημερινό μέγαρο όπως ξαναχτίσθηκε μεταξύ 1690 και 1720.
Το Κάστρο Kίμπολτον στο Κίμπολτον του Καίμπριτζσαϊρ, είναι περισσότερο γνωστό ως η τελευταία κατοικία της πρώτης συζύγου του Βασιλιά Ερρίκου Η΄ Αικατερίνης της Αραγωνίας. Αρχικά ήταν μεσαιωνικό κάστρο αλλά μετατράπηκε σε μεγαλοπρεπές παλάτι και ήταν η οικογενειακή έδρα των Δουκών του Μάντσεστερ από το 1615 μέχρι το 1950. Φιλοξενεί τώρα τη Σχολή Κίμπολτον.
Ευάγγελος Κοφινιώτης

Ο Ευάγγελος Κοφινιώτης (1836–1916) υπήρξε καθηγητής και συγγραφέας ο οποίος ανάλωσε την ζωή του διδάσκοντας και συγγράφοντας πολυάριθμα βιβλία, τόσο για την σπουδάζουσα νεολαία όσο και για ενήλικες. Στην Εθνική βιβλιοθήκη της Ελλάδος έχουν κατατεθεί τουλάχιστον 35 βιβλία του, φιλολογικά και θεολογικά. Ασχολήθηκε ιδιαίτερα με τον Όμηρο. Το «Ομηρικό Λεξικό» (1886) και η «Ομηρική Γεωγραφία» (1884) παραμένουν, σύμφωνα με την γνώμη σύγχρονου εκδότη, «από τις σπουδαιότερες εργασίες, όχι μόνο στην ελληνική, αλλά και στην παγκόσμια βιβλιογραφία». Αξιοσημείωτη επίσης έκδοση αποτελεί το έργο του «Παλαιστίνη – Ιστορία και γεωγραφία της Αγίας Γης» (1890), καθώς και ο «Χάρτης της Ιερουσαλήμ» (1892) τον οποίο συνέταξε βασιζόμενος στις Άγιες Γραφές. Αδερφός του ο Ιωάννης Κοφινιώτης.
Chrysobothris

Η Chrysobothris είναι γένος εντόμων της τάξης των κολεοπτέρων και της οικογένειας των "Buprestidae". Το γένος "Chrysobothris" Eschscholtz 1829 περιλαμβάνει στην Ευρώπη εννέα είδη. Πέντε από αυτά συναντούμε και στην Ελλάδα, δηλαδή τα είδη "Ch. affinis" (Fabricius, 1794), "Ch. chrysostigma" (Linné, 1758), "Ch. leonhardi" Obenberger, 1916, "Ch. solieri" Gory & Laporte, 1838 και "Ch. chalcophana mediterranea" Novak, 1986.

Παγκοσμίως αναφέρονται σχεδόν διακόσια είδη του γένους 
από την Παλαιαρκτική και την τροπική Αφρική.
Βασίλης Βασιλάκος

Ο Βασίλης Βασιλάκος (7 Σεπτεμβρίου 1960) είναι παλαίμαχος Έλληνας ποδοσφαιριστής που αγωνίστηκε τη δεκαετία του ’80 ως επιτελικός μέσος. Είχε πάνω από 200 συμμετοχές στην Α΄ Εθνική, κυρίως με τoν ΠΑΟΚ και λιγότερες στην ΑΕΚ και τον Πανιώνιο. Επίσης αγωνίστηκε και στον Ολυμπιακό Βόλου στην Β' Εθνική.
Δημοσθένης Βουτυράς

Ο Δημοσθένης Βουτυράς (1872 - 27 Μαρτίου 1958) ήταν ένας από τους σημαντικότερους Έλληνες διηγηματογράφους και πεζογράφους της ελληνικής λογοτεχνίας του Μεσοπολέμου. Στα έργα του περιγράφει κυρίως τις περιπέτειες των φτωχών ανθρώπων, των περιθωριακών και των απόκληρων, που άλλωστε τον γοήτευαν. Αρκετοί κριτικοί τον έχουν χαρακτηρίσει ως «ο Μαξίμ Γκόρκι της Ελλάδας». Πολλοί σύγχρονοί του λογοτέχνες επηρεάστηκαν από το έργο του.
Καρλ Μπεντς

thumb
Ο Καρλ Φρήντριχ Μπεντς ("Karl Friedrich Benz", 25 Νοεμβρίου 1844 - 4 Απριλίου 1929) υπήρξε Γερμανός μηχανικός και εφευρέτης που σχεδίασε και κατασκεύασε το πρώτο αυτοκίνητο όχημα με κινητήρα εσωτερικής καύσης.

Γεννήθηκε στην Καρλσρούη της νοτιοδυτικής Γερμανίας το 1844 και εκπαιδεύτηκε στον χώρο της μηχανικής από σχετικά μικρή ηλικία. Άνοιξε δικό του μηχανουργικό εργαστήριο στο Μανχάιμ το 1863 και από το 1877 άρχισε να πειραματίζεται αρχικά σε μηχανές με δίχρονο κινητήρα. Ύστερα από πολυετείς έρευνες, το 1885, κατασκεύασε το πρώτο αυτοκινούμενο όχημα, το οποίο ήταν τρίτροχο. Το όχημα αυτό ήταν το πρώτο αυτοκίνητο, με την σύγχρονη έννοια, που λειτουργούσε με κινητήρα εσωτερικής καύσης. Ο Καρλ Μπεντς κατοχύρωσε την εφεύρεσή του με δίπλωμα ευρεσιτεχνίας, στις 29 Ιανουαρίου 1886.

Ήδη από το 1883 ο Μπεντς είχε ιδρύσει δική του εταιρεία, την Benz&Co (Μπεντς & Σια) που κατασκεύαζε στατικές (μη κινούμενες) μηχανές εσωτερικής καύσης. Το 1893 η εταιρεία του κατασκεύασε το πρώτο τετράτροχο αυτοκίνητο, ενώ το 1899 ήταν έτοιμη προς πώληση η πρώτη σειρά αυτοκινήτων «αγωνιστικού» τύπου. Το 1926 η εταιρεία του Μπεντς συγχωνεύτηκε με την Daimler Motoren Gesellschaft, που είχε ιδρύσει ο μηχανικός Γκότλιμπ Ντάιμλερ. Με την συγχώνευση δημιουργήθηκε η Daimler-Benz (Ντάιμλερ-Μπεντς), εταιρεία που κατασκεύαζε οχήματα με τη γνωστή επωνυμία Μερτσέντες (Mercedes).

Το 1883 λίγο καιρό αφού ο Καρλ Μπεντς κατοχύρωσε την πατέντα για το πρώτο αυτοκίνητο, η σύζυγος του Μπέρθα Μπεντς μαζί με τους δύο γιους της πήρε το αυτοκίνητο του Καρλ για να πάει στο σπίτι της μητέρας της. Κατά την διάρκειά του ταξιδιού η Μπέρθα έκανε στάσεις για να κάνει μερικές μικρο-επισκευές στον κινητήρα του αυτοκινήτου. Τελικά κατάφερε να φτάσει στο σπίτι της μητέρας της μέχρι το απόγευμα εκείνης της ημέρας. Μετά από πάρα πολλά χρόνια η Γερμανική κυβέρνηση αποφάσισε να ονομάσει την δρόμο που διάνυσε η Μπέρθα (Τιμητικός Δρόμος Μπέρθα Μπεντς).
Πολεμικό Μουσείο Θεσσαλονίκης

Το Πολεμικό Μουσείο Θεσσαλονίκης εγκαινιάστηκε στις 27 Οκτωβρίου του 2000 και βρίσκεται στο Πεδίον του Άρεως, κοντά στο Αρχαιολογικό Μουσείο και στο Μουσείο Βυζαντινού Πολιτισμού της Θεσσαλονίκης.
ΜακΦέρλιν Ντουντού Ομαγκμπέμι

O ΜακΦέρλιν Ντουντού Ομαγκμπέμι ("MacPherlin Dudu Omagbemi", γεννημένος στις 18 Ιουλίου 1985 στο Λάγος της Νιγηρίας) είναι Νιγηριανός ποδοσφαιριστής που αγωνίζεται στη θέση του επιθετικού.
Λόταρ Ρέντουλιτς

Ο Στρατηγός ("Generaloberst") Δρ. Λόταρ Ρέντουλιτς ("Lothar Rendulic," 23 Οκτωβρίου 1887 – 18 Ιανουαρίου 1971) ήταν Κροατικής καταγωγής αξιωματικός του Αυστροουγγρικού και του Αυστριακού στρατού, ο οποίος έφθασε στο βαθμό του Στρατηγού στο Τρίτο Ράιχ, όντας ένθερμος υποστηρικτής του Αυστριακού Ναζιστικού Κόμματος.
Γύλιππος

Ο Γύλιππος υπήρξε στρατηγός των Σπαρτιατών και είναι γνωστός κυρίως για τον καθοριστικό ρόλο που έπαιξε στην Εκστρατεία στη Σικελία εναντίον του αθηναϊκού στρατού και στόλου κατά τη διάρκεια του Πελοποννησιακού Πολέμου. Γεννήθηκε στη Λακεδαιμονία γύρω στο 450 π.Χ. και το 404 καταδικάστηκε σε θάνατο ερήμην για υπεξαίρεση λαφύρων πολέμου.
Κλεανδρίδας

Ο Κλεανδρίδας (περίπου 485 π.Χ. - ???) ήταν διακεκριμένος Σπαρτιάτης στρατηγός και πολιτικός, σύμβουλος του βασιλιά Πλειστοάνακτα, ο οποίος καταδικάστηκε το 446-445 π.Χ. ερήμην σε θάνατο για δωροληψία, με αποτέλεσμα να επιλέξει να αυτοεξοριστεί στους Θουρίους της Κάτω Ιταλίας, όπου έζησε το υπόλοιπο της ζωής του και όπου διακρίθηκε επίσης ως στρατηγός. Ο γιος του, στρατηγός Γύλιππος επίσης διακρίθηκε ως στρατηγός της Σπάρτης, αλλά και επίσης καταδικάσθηκε αργότερα για οικονομικό σκάνδαλο ερήμην σε θάνατο.
Ανατολική εταιρική σχέση

thumb|250px|Ανατολική εταιρική σχέση

Η Ανατολική εταιρική σχέση είναι μια συμφωνία σύνδεσης που η Ευρωπαϊκή Ένωση έχει συνάψει με την Αρμενία, το Αζερμπαϊτζάν, τη Γεωργία, τη Μολδαβία, την Ουκρανία και τη Λευκορωσία. Η διάσκεψη κορυφής έγινε στις 7 Μαΐου 2009 στην Πράγα.

Σκοπός της συμφωνίας αυτής είναι, σύμφωνα με την ανακοίνωση του αρμόδιου επιτρόπου Λυκ φαν ντεν Μπράντε (Luc Van den Brande), "Η υποστήριξη της σταθερότητας, της ευμάρειας και της αμφίπλευρης ανάπτυξης εμπιστοσύνης, με στόχο τη συμβολή στην εξασφάλιση της εδαφικής ακεραιότητας και εθνικής κυριαρχίας σε όλα τα συμβαλλόμενα κράτη. Επιπλέον, θα υποστηρίζει τις προσπάθειες για ειρηνική επίλυση τοπικών διαμαχών.
Κώστας Βαλλίδης

Ο Κώστας Βαλλίδης (γεν. 30 Οκτωβρίου 1953) είναι παλαίμαχος Έλληνας ποδοσφαιριστής, που αγωνίστηκε τις δεκαετίες του ’70 και ’80. Είχε πάνω από 130 συμμετοχές στην Α΄ Εθνική, κυρίως με τoν Παναθηναϊκό και τον Πανιώνιο, με τον οποίο κατέκτησε το Κύπελλο Ελλάδος το 1979. Αγωνίστηκε επίσης μια σεζόν στον Ατρόμητο.